มีอะไรกับแฟน ไม่ได้สวมถุงยาง หลั่งนอก แต่มีน้ำอสุจิเปื้อนบริเวณช่องคลอด จะท้องไหมค่ะ และสามารถกินยาคุมฉุกเฉินได้ไหม
สวัสดีค่ะ กวนกน,การมีเพศสัมพันธ์โดยใช้วิธีการหลั่งนอกนั้น ถือเป็นการคุมกำเนิดที่มีประสิทธิภาพต่ำ โดยจะมีโอกาสตั้งครรภ์ได้ประมาณ 4%-22% และการที่น้ำอสุจิเปื้อนที่ปากช่องคลอด ก็อาจมีโอกาสทำให้ตั้งครรภ์ได้ ดังนั้น ก็ควรพิจารณาทานยาคุมฉุกเฉิน โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพสูงสุดค่ะ แต่ไม่ควรเกิน 72 ชั่วโมงหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ซึ่งดีกว่าการทานยาคุมฉุกเฉินค่ะ